**Kota Tomohon** adalah salah satu kota di Provinsi Sulawesi Utara, Indonesia. Sebelum tahun 2003, Kota Tomohan merupakan salah satu kecamatan di Kabupaten Minahasa. Kota Tomohon mengalami banyak kemajuan sehingga ada penduduknya yang menginginkan Tomahan dipertingkatkan statusnya menjadi sebuah kota. Tomohon menjadi daerah kota yang disahkannya oleh Undang-undang RI Nombor 10 Tahun 2003 mengenai Pembentukan Kabupaten Minahasa Selatan dan Kota Tomohon di Provinsi Sulawesi Utara oleh DPR RI. Namun perasmiannya baru pada diisytiharkan pada 4 Ogos 2003 yang lalu.

Status
------

Sebelum Tomohon diisytiharkan menjadi sebuah kota, Tomohon pernah dibahagikan menjadi tiga kecamatan iaitu; Kecamatan Tomohon Utara beribu pejabat di jalan menuju Kayawu, Kecamatan Tomohon Tengah beribu pejabat di Kelurahan Talete (Kuranga) dan Kecamatan Tomohon Selatan yang beribu pejabat di Kelurahan Lansot yang kini telah dipindahkan ke Kelurahan Walian. Kini Tomohon sudah dibahagikan menjadi lima kecamatan, iaitu tiga kecamatan sebelumnya dan ditambah dua lagi, iaitu Kecamatan Tomohon Barat dan Kecamatan Tomohon Timur.

Kedudukan Geografi
------------------

Kota Tomohon berada pada kedudukan 1°15' Longitud Utara dan 124°50' latitud Timur. Keluasan Kota Tomohon berdasarkan keputusan UU RI Nombor 10 Tahun 2003 sekitar 11.420 Ha dengan jumlah penduduk berjumlah 87.719 orang.
Kota Tomohon terletak pada ketinggian kira-kira 700-800 meter dari paras permukaan laut, dikelilingi oleh 3 gunung berapi aktif iaitu Gunung Lokon (1.689 m), Gunung Mahawu (1.311 m) dan Gunung Masarang. Suhu di Kota Tomohon pada waktu siang boleh mencapai 30 darjah Celsius dan 23-24 darjah Celsius pada waktu malam .

Sempadan antara wilayah
-----------------------

Kota Tomohon memiliki sempadan antar wilayah adalah seperti berikut :

* Utara : Kecamatan Pineleng (Kabupaten Minahasa)
* Selatan : Kecamatan Sonder (Kabupaten Minahasa)
* Timur : Kecamatan Tondano Utara (Kabupaten Minahasa)
* Barat : Kecamatan Tombariri (Kabupaten Minahasa)

Pendidikan
----------

Sejak dulu lagi Tomohon dikenali sebagai kota pendidikan dan kota pendidkan agama kerana di sinilah para mubaligh dari Belanda menetap dan membuka sekolah-sekolah, hospital dan menjadi pusat penyebaran agama Kristian. Tomohon memiliki kemudahan pendidikan bermula dari kecil hingga ke pengajian tinggi ataupun universiti. Prasarana pendidikan ini pada umumnya dikendalikan oleh pemerintah dan pihak swasta. Di antara universiti atau sekolah tinggi yang ada di Tomohon, antara lain:

1. Universiti Kristian Indonesia Tomohon (UKIT) yang dikendalikan oleh Yayasan Perguruan Tinggi Kristian GMIM.
2. Universiti Sariputra Indonesia Tomohon (Unsrit) yang dikendalikan oleh Yayasan Dharma Bhakti.
3. Akademi Fisioterapi (Akfis) "Santu Lukas" yang dikendalikan oleh Yayasan Manuel Runtu.
4. Akademi Keperawatan (Akper) "Gunung Maria" yang dikendalikan oleh Yayasan Ratna Miriam.
5. Akademi Keperawatan (Akper) "Bethesda" yang dikendalikan oleh Yayasan Kesihatan GMIM.
6. Sekolah Tinggi Theologia "Parakletos"

### Iklim dan Tumbuh-tumbuhan

Iklim Tomohon yang sejuk merupakan ciri tersendiri di Provinsi Sulawesi Utara. Pelbagai jenis spesies flora dan fauna langka yang hanya terdapat di Sulawesi ini. Sebahagian tanaman tersebut kini telah ditanam di tapak persemaian Yayasan Masarang yang nantinya akan dijadikan taman flora yang baru di Gunung Masarang. Taman flora ini diharapkan akan menjadi penyedia benih, kemudahan dalam bidang pendidikan , projek kerjasama untuk kegunaan penduduk tempatan dan luar negara.

Jenis flora dan fauna yang berjaya ditemui ialah:

* Nepenthes masarangense, bufo celebensis (katak bertanduk), oleh penduduk setempat sering disebut karaksungean.
* Ficus minahassae, schefflera actinophylla, yang merupakan salah satu tumbuahan asli di Tomohon.

### Sumber daya alam

### Potensi daerah

Pada 8 Februari 2006 untuk julung-julung kalinya diadakan Pameran Bunga di Tomohon untuk mempamerkan pelbagai jenis tumbuhan dan mempelbagaikan jenis tumbuhan di Tomohan ini. Pameran bunga ini akan dijadikan sebagai acara tetap tahunan oleh Pihak Berkuasa Tomohon.

Aspek Sosial
------------

### Suku kaum

Majoriti masyarakat Tomohon adalah dari suku kaum Tombulu. Namun terdapat juga suku-suku lain yang mendiami Minahasa dan Sulawesi Utara dan. 

### Bahasa

Bahasa yang digunakan pada masyarakat Tomohon adalah Bahasa Indonesia dengan loghat khususnya dan Bahasa Tombulu (bahasa daerah).

### Agama

Masyarakat Kota Tomohon memeluk pelbagi jenis agama dan menjadi pusat penyebaran agama Kristian di Minahasa. Pada masa kini, pembangunan Pejabat Pusat Sinode Gereja di Minahasa (GMIM) sudah hampir siap dibina. Gereja Katolik Roman juga mempunyai ramai pengikutnya di Tomohon. Gereja untuk wilayah Tomohon dan Minahasa Selatan berpusat di Tomohon. Di Tomohon juga terdapat ramai pemeluk agama Islam dan agama Buddha. Agama Kristian adalah agama majoriti masyarakat Tomohon.

### Hospital

Terdapat dua hospital di kota Tomohon iaitu hospital peninggalan Belanda Mariaheuvel Ziekenhuis yang didirikan pada 11 Februari 1930 oleh para biarawati JMJ yang kemudian dikenali dengan nama Hospital Umum atau dalam bahasa Indonesianya ialah Rumah Sakit Umum (RSU) Gunung Maria. Hospital ini boleh memuatkan 250 tempat tidur dan merupakan hospital swasta terbesar di Sulawesi Utara. Selain itu, hospital yang terdapat di tomohan adalah milik GMIM iaitu RSU Bethesda yang didirikan tahun 1950-an. ada juga peesakit yang datang ke dua-dua buah hospital ini bukan berasal dari Tomohon sahaja mala ada yang berasal dari Manado.

Pemerintahan
------------

Kota Tomohon terdiri daripada 5 kecamatan yang dibahagikan kepada 32 kelurahan dan kampung. Pengawai daerah Tomohon sekarang ialah Jefferson S.M. Rumajar dan Wakil pengawai daerah Linneke S. Smits-Watoelangkow. 

### Kecamatan

* Tomohon Utara
* Tomohon Tengah
* Tomohon Timur
* Tomohon Barat
* Tomohon Selatan

Aspek Ekonomi
-------------

Dahulunya Tomohon dikenali sebagai pusat pemborong sayur-sayuran. Kini gelaran itu telah beralih ke Kecamatan Modoinding, Kabupaten Minahasa Selatan. Tomohon kini dikenali sebagai pemborong bunga di Provinsi Sulawesi. Keistimewaanya adalah kerana Kota Tomohan ini dikelilingi oleh tiga gunung berapi yang masih akif seperti Lokon, Mahawu, dan Masarang yang menjadikan daerah ini sebagai daerah yang subur dan berlulu hawa dingin.

Pasar Tomohon dulunya adalah sebuah pasar tradisional terbesar di Minahasa. Di pasar ini, dijual pelbagai jenis daging iaitu daging lembu, khinzir, anjing, dan ayam. Daging yang dijual disini sangat segar dsamping turut dijual berbagai-bagai jenis ikan laut dan ikan air tawar. Oleh hal demikian, ramai orang Manado datang berbelanja di Pasar Tomohon.

### Pengangkutan

Kemudahan pengangkutan yang ada di Tomohon ialah:

* Pengangkutan darat:

1. Peluncur Udara Bermotor (dalam kota, jarak dekat).
2. Bas
3. Kereta sorong anjing (Bahasa Indonesia ; Bendi) (ke wilayah tertentu sahaja).

Kebudayaan
----------

Tarian yang ada di Tomohon sama dengan di Minahasa. Antaranya ialah :

* Tarian Katrili
* Tarian Maengket
* Tarian Pisok
* Tarian Kabasaran (Tari Perang)

  

Seni Muzik yang ada di Tomohon ialah:

* Muzik Buluh
* Muzik Bia (berasal dari cangkerang hidupan laut)
* Muzik Kolintang (bahannya terbuat daripada kayu yang dipotong)

Pautan luar
-----------

* (Indonesia)  laman web rasmi Pemerintah Kota Tomohon.
* (Indonesia)  laman web pelengkap dari laman web rasmi.
* (Indonesia)  laman web forum komunitas dari laman web swasta.

  

Templat:Kota Tomohon

| * l
* b
* s
Sulawesi Utara |
| --- |
| Ibu kota: Manado |
| Kabupaten | 
Bolaang Mongondow •
Bolaang Mongondow Selatan •
Bolaang Mongondow Timur •
Bolaang Mongondow Utara •
Kepulauan Sangihe •
Kepulauan Sitaro •
Kepulauan Talaud •
Minahasa •
Minahasa Selatan •
Minahasa Tenggara •
Minahasa Utara
 | Lambang Sulawesi Utara |
| Kota | 
Bitung •
Kotamobagu •
**Manado** •
Tomohon
 |

|  |  |
| --- | --- |
| Ikon tunas | Rencana berkenaan geografi Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s

cn:Tomohon
hl:Tomohon